Diari Oficial de la Generalitat Valenciana


Sumari del DOGV 6809, del 03-07-2012 (2012/6365)

RESOLUCIÓ de 28 de maig de 2012, de la Conselleria d'Educació, Formació i Ocupació, per la qual s'autoritza determinats centres privats de Formació Professional de la Comunitat Valenciana per a impartir els cicles formatius en la modalitat semipresencial o a distància.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6809

Data del DOGV
:   03-07-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/6365


Data del document
:   28-05-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 28 de maig de 2012, de la Conselleria d'Educació, Formació i Ocupació, per la qual s'autoritza determinats centres privats de Formació Professional de la Comunitat Valenciana per a impartir els cicles formatius en la modalitat semipresencial o a distància. [2012/6365]  
1. Els expedients han sigut iniciats a instàncies dels representants de les titularitats dels centres que s'indiquen en l'annex, que sol·liciten l'autorització, davant de la Direcció General d'Ordenació i Centres Docents, per a impartir els cicles formatius indicats en l'annex en la modalitat semipresencial o a distància.  
2. La Direcció General de Formació i Qualificació Professional va emetre, per a cada un dels centres indicats en l'annex, i amb un informe previ favorable de la Inspecció Educativa, una proposta favorable a l'autorització dels cicles sol·licitats.  
2.1. Els centres hauran de disposar dels següents requeriments tècnics:  
a) Una aula virtual constituïda sobre plataforma Moodle en una versió estable, com a mínim, 1.9.X.  
Per a això, haurà de disposar d'un servidor (intern o extern al centre) que continga la plataforma Moodle, de forma que permeta l'accés fluid de l'alumnat als materials dels mòduls amb suficient capacitat per a contindre tots els materials de mòduls de tot el curs acadèmic.  
  
b) Amb l'objecte que el professorat puga realitzar correctament les seues tasques com a docents e-Learning, el centre haurà de posseir:  
- Equips informàtics dotats amb els elements de maquinari i les aplicacions de programari (exe Learning, Wink, cmaptools, etc.).  
- Connexió a Internet, com a mínim, de 4MB, amb la finalitat de possibilitar la col·locació fluïda dels materials didàctics en l'aula virtual.  
c) Línia telefònica dedicada exclusivament a les hores assignades a tutories individualitzades.  
d) A causa de les característiques de les tutories col·lectives que permetran reforçar i practicar els continguts exposats en l'aula virtual, el centre haurà de comptar amb aules equipades amb els elements necessaris per a complir les necessitats docents planificades per als distints mòduls dels cicles que s'impartisquen (aula equipada amb ordinador/projector, aula informàtica, tallers específics, etc.).  
2.2. Ja que tots els cicles formatius que s'autoritzen als centres indicats en l'annex no apareixen entre els assenyalats en la Resolució de 15 de setembre de 2010, per la qual s'establix el límit màxim de presencialitat exigible per a l'alumnat matriculat en determinats mòduls de títols de Formació Professional en semipresencial o a distància a la Comunitat Valenciana (DOCV de 7 d'octubre de 2010), caldrà ajustar-se a allò que s'ha disposat en les successives resolucions que a este efecte siguen publicades en el Diari Oficial de la Comunitat Valenciana.  
2.3. De conformitat amb l'article 11.B) de l'Orde de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de Cicles Formatius de Formació Professional Inicial en la modalitat semipresencial o a distància en centres privats de la Comunitat Valenciana (DOCV de 17 de juny de 2009), els materials didàctics hauran d'estar adaptats a esta modalitat d'ensenyança i, en este sentit, comptaran amb les següents característiques per a cada mòdul que integra el cicle formatiu: guia de l'alumne amb la programació didàctica i la temporalització del mòdul corresponent; hauran de facilitar-ne la tutorització en línia, per mitjà de diferents mitjans integrats en les unitats temàtiques: fòrums, xats, missatgeria interna, tallers, blocs, etc.; disposaran d'una versió imprimible i d'exercicis pràctics que es puguen realitzar i corregir en línia, així com d'activitats d'autoavaluació adaptades al contingut del mòdul. L'autorització haurà d'inscriure's en el Registre de Centres Docents de la Comunitat Valenciana.  
  
3. Sobre la base de tot això, la Direcció General d'Ordenació i Centres Docents, en data 28 de maig de 2012, va elevar a la consellera d'Educació, Formació i Ocupació la corresponent proposta de resolució.  
4. Els centres complixen el requisit d'estar autoritzats i impartint els cicles formatius en la modalitat presencial per als quals sol·liciten l'autorització en la modalitat semipresencial o a distància. Els centres tindran un límit màxim de 45 places escolars per cicle formatiu.  
  
Vistes la Llei Orgànica 8/1985, de 3 de juliol, Reguladora del Dret a l'Educació (BOE núm. 159, de 04.07.1985); la Llei Orgànica 2/2006, de 3 de maig, d'Educació (BOE núm. 106, de 04.05.2006); l'Orde de 4 de juliol de 2008, de la Conselleria d'Educació, per la qual es regula l'organització de les ensenyances dels Cicles Formatius de Formació Professional en la modalitat semipresencial o a distància en centres públics de la Comunitat Valenciana (DOCV núm. 5818, de 31.07.2008), i l'Orde de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de cicles formatius de Formació Professional Inicial en la modalitat semipresencial o a distància en centres privats de la Comunitat Valenciana (DOCV núm. 6037, de 17 de juny de 2009).  
Vista la proposta del director general d'Ordenació i Centres Docents de data 28 de maig de 2012, i de conformitat amb esta i en exercici de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, resolc:  
  
  
Primer  
Autoritzar els centres de Formació Professional indicats en l'annex, atenent les seues característiques i ensenyances, i d'acord amb els condicionants ja especificats, per a impartir els cicles que s'especifiquen en l'annex en la modalitat semipresencial o a distància.  
  
Segon  
Esta disposició tindrà efectes des de la data en què es dicta; no obstant això, els seus efectes acadèmics s'entenen referits a l'inici del pròxim curs escolar.  
  
Tercer  
Esta autorització donarà lloc a les inscripcions corresponents en el Registre de Centres Docents de la Comunitat Valenciana, d'acord amb allò establit en l'Orde de 4 de maig de 2009, de la Conselleria d'Educació.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, esta resolució esgota la via administrativa i contra ella es pot interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició ha d'interposar-se davant de la consellera d'Educació, Formació i Ocupació en el termini d'un mes a comptar de l'endemà de la notificació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar de l'endemà de la publicació en el Diari Oficial de la Comunitat Valenciana.  
  
València, 28 de maig de 2012.- La consellera: María José Catalá Verdet.  
  
  
  
ANNEX  
  
Codi: 77259895.  
Denominació genèrica del centre: centre privat de Formació Professional.  
Denominació específica del centre: Ribalta 10.  
Localitat: Castelló de la Plana.  
Província: Castelló.  
Proposta de la Direcció General de Formació i Qualificació Professional de 10 d'abril de 2012.  
Cicles formatius que s'autoritzen d'acord amb els requeriments tècnics ja especificats: família professional de Comerç i Màrqueting.  
  
«Gestió Comercial i Màrqueting».  
  
  
Codi: 64409244.  
Denominació genèrica del centre: centre privat de Formació Professional.  
Denominació específica del centre: TAES.  
Localitat: València.  
Província: València.  
Proposta de la Direcció General de Formació i Qualificació Professional de 10 d'abril de 2012.  
Cicles formatius que s'autoritzen d'acord amb els requeriments tècnics ja especificats: família professional d'Informàtica i Comunicacions.  
«Administració de Sistemes Informàtics en Xarxa».  
  
  
Codi: 52431432.  
Denominació genèrica del centre: centre privat de Formació Professional.  
Denominació específica del centre: Studio.  
Localitat: València.  
Província: València.  
Proposta de la Direcció General de Formació i Qualificació Professional de 10 d'abril de 2012.  
Cicles formatius que s'autoritzen d'acord amb els requeriments tècnics ja especificats: família professional d'Administració i Gestió.  
  
«Administració i Finances» de la família professional d'Administració i Gestió en 1r curs LOE, que entra en vigor el pròxim curs 2012-2013 i substituïx de forma automàtica, tant en règim semipresencial com en règim presencial, el cicle formatiu «Administració i Finances» LOGSE que s'impartia fins a este curs 2011-2012.